b'\n_START_ARTICLE_\nZelena kri\n_START_SECTION_\nKnjige s \xc5\xa1portno tematiko\n_START_PARAGRAPH_\nKnjiga Zelena kri je ena izmed petih knjig Ivana sivca s \xc5\xa1portno tematiko. Poleg te je napisal \xc5\xa1e Netopir brez kril (1995) - govori o smu\xc4\x8darskih skakalcih, Beli mu\xc5\xa1ketir (1995) - o alpskih smu\xc4\x8darjih, Formula smrti (1997) - o voznikih formule 1, ter Enajsta ovira (1999) - o razo\xc4\x8darani atletinji. V vseh teh knjigah, ki so zaradi aktualnih tem za mlade bralce zanimive in popularne, je glavna knji\xc5\xbeevna oseba novinar Uro\xc5\xa1 Poljan\xc5\xa1ek.\n_START_SECTION_\nPovzetek\n_START_PARAGRAPH_\nPo \xc5\xberebu v \xc5\xbdenevi, ki dolo\xc4\x8di, da se bosta v drugem kolu pokala UEFA pomerili slovenski nogometni ekipi Olimpija in Maribor, se za\xc4\x8dnejo vsi pripravljati na nogometni dvoboj. Navija\xc4\x8di NK Maribora so jezni, ker je Olimpiji pred dvobojem uspelo iz Maribora speljati nogometa\xc5\xa1a N\xc2\xb4Koma. Na nedovoljen na\xc4\x8din \xc5\xbeelijo izboriti zmago svoji ekipi. Olimpijine nogometa\xc5\xa1e pred povratno tekmo (prvo je NK Olimpija zmagala s 3:1) zastrupijo s hrano, da ti na dan tekme dobijo drisko in tekme ne morejo odigrati do konca. Ker je kasneje ugotovljeno, da so bili zastrupljeni, se tekma ponovi in Olimpija kljub porazu z 1:2 napreduje v III. kolo pokala UEFA. Novinar Uro\xc5\xa1 Poljan\xc5\xa1ek, ki je navija\xc4\x8d nogometnega kluba Olimpija, pa vse do konca zasleduje osumljence in za krivca spozna trenerja nogometnega kluba Maribor, \xc5\xa0tefana Volka. N\xc2\xb4Komo na koncu iz NK Olimpije odide kot prost igralec in kasneje zaigra za nogometni klub Real Madrid.\n_START_SECTION_\nAnaliza dela\n_START_PARAGRAPH_\nV knjigi je prikazano nogometno rivalstvo med dvema slovenskima nogometnima kluboma Olimpijo in Mariborom. Veliko vlogo v zgodbi odigrajo navija\xc4\x8di, ki so pripravljeni za uspeh svojega kluba narediti marsikaj. Knjiga vsebuje sedem poglavij, pisatelj pa pi\xc5\xa1e v tretji osebi.\n_START_SECTION_\nKnji\xc5\xbeevne osebe\n_START_PARAGRAPH_\nGlavna knji\xc5\xbeevna oseba v knjigi je novinar Uro\xc5\xa1 Poljan\xc5\xa1ek (\xc2\xbbJe srednje velik, star \xc5\xa1tirin\xc5\xa1tirideset let, ple\xc5\xa1ast, z dolgim nosom, ostrih obraznih potez.\xc2\xab) pomembno vlogo v knjigi pa ima tudi afri\xc5\xa1ki nogometa\xc5\xa1 Billy N\xc2\xb4Komo (\xc2\xbbPo majhni rasti, ne preve\xc4\x8d temni polti, po plo\xc5\xa1\xc4\x8datem nosu, po velikih vpra\xc5\xa1ujo\xc4\x8dih o\xc4\x8deh ter debelih ustnicah je lahko sklepal, da je N\xe2\x80\x99Komo res iz bu\xc5\xa1manskega plemena.\xc2\xab). Stranske knji\xc5\xbeevne osebe pa so: \xc5\xa0tef (navija\xc4\x8d Viol), Mi\xc5\xa1a, \xc5\xa0tefan Volk (trener NK Maribor), Ernest Petri\xc4\x8d (trener NK Olimpija), in ....\n_START_SECTION_\nDogajalni \xc4\x8das in prostor\n_START_PARAGRAPH_\nDogajalni \xc4\x8das ni natan\xc4\x8dno dolo\xc4\x8den. Zgodba se odvija v poletnem \xc4\x8dasu, ko se nogometni ekipi Olimpija in Maribor pomerita v II. kolu pokala UEFA. Zgodba se ve\xc4\x8dinoma odvija na slovenskem ozemlju - v Ljubljani, Mariboru in Celju. NK Olimpija gre dvakrat na nogometne priprave v tujino, enkrat na Mad\xc5\xbearsko in enkrat v Avstrijo. \xc5\xbdreb parov za pokal UEFA pa se odvija v \xc5\xbdenevi.'